### | | | | --- | --- | | | | | --- | | **Byråd** 28. juni 2016 Sagsnr. 710-2010-44066 Dok.nr. 710-2016-231253 Sagsbehandler DPTSTR | | 127.                Serviceordning på private fællesveje i [adresse] - Åbent

###

|  |  |
| --- | --- |
| Tidl. politisk behandling | TM-U, 13.08.15, pkt. 75, TM-U, 09.11.15, pkt. 111 |
| Forventet sagsgang | TM-U, ØK, BY |
| Lovgrundlag | Lov om offentlige veje og Lov om private fællesveje |

###

**SAGENS INDHOLD**

Der skal i denne sag tages endelig stilling til
udformningen af de serviceordninger, som Favrskov Kommune vil tilbyde lodsejere
ved private fællesveje i kommunen.

På Teknik- og [adresse] 13. august 2015 og 9.
november 2015 blev forslag til serviceordning vedrørende private fællesveje
behandlet. Det blev på mødet 9. november 2015 besluttet at tilbyde grundejere
en serviceordning for vedligeholdelse af private fællesveje. Teknik- og
Miljøudvalget besluttede desuden at genoptage sagen efter det planlagte
borgermøde 21. januar 2016, hvorefter der eventuelt vil kunne foretages
justeringer i serviceordningen.

Det skal endvidere bemærkes, at Byrådet har besluttet at ansætte
en medarbejder i Teknik og Kultur, som blandt andet får til opgave at vejlede
om oprettelse, administration og drift af vejlaug.

Jytte Bertelsen er et kommunalt tilbud til vejlaug,
grundejerforeninger og grundejere, hvor kommunen tilbyder løsning af
forskellige opgaver vedrørende vejbelægningen. Opgaverne omhandler nyt
asfaltslidlag og asfaltreparationer samt overslæbning af grusveje.

Alle vejlaug og grundejerforeninger i kommunen vil blive
tilbudt serviceordningen.

**VURDERING**

Teknik og Kultur har udarbejdet et forslag til
serviceordning for vedligeholdelse af private fællesveje. En ordning gældende
for veje udlagt i asfalt og en ordning gældende for veje udlagt i grus.

For at vejlaug, grundejerforeninger mv. kan gøre brug af
serviceordningen, forudsætter det, at et kvalificeret flertal af grundejere,
der hæfter for 2/3 af udgifterne til vejens vedligeholdelse, ønsker at
tilslutte sig ordningen. Ordningen kan herefter pålægges samtlige grundejere
ved den aktuelle vej.

Forslag til serviceordning for private fællesveje udlagt i
asfalt er vedlagt sagen som bilag 1, og forslag til serviceordning til private
fællesveje udlagt i grus fremgår af bilag 2.

For veje udlagt i asfalt omfatter serviceordningen udlæg af
nyt asfaltslidlag og reparation af asfaltbelægningen. For veje udlagt i grus
omfatter serviceordningen overslæbning af grusveje to gange årligt. Alle
arbejder udover dette forestås af vejlaug, grundejerforeninger eller
grundejere.

Kommunens udførelse af vedligeholdelsesopgaver baserer sig
på ordninger, der er indgået i henhold til Lov om private fællesveje, og
kommunens udførelse af disse vil derfor ikke være i strid med kommunalfuldmagten.

Ordningerne kan tidligst træde i kraft 1. januar 2017.

**ØKONOMI**

Kommunen skal sørge for, at arbejdet udføres billigst
muligt. I henhold til Lov om private fællesveje § 99a skal dette ske ved
særskilt udbud med mindst tre bydende. Kommunen kan opkræve de dokumenterede
faktiske udgifter til dækning af entreprenørydelser og til dækning af
administrativt arbejde. Det administrative arbejde omfatter bl.a. udarbejdelse
af kontrakt, møder med vejlaug/grundejerforeninger, udbudsforretning m.v.

Opkrævningen inkl. administrative udgifter sker senest ved
årsafslutning af regnskab. Typisk i perioden ultimo december til ultimo januar.
Opkrævningen fremsendes samlet til vejlaug, grundejerforening eller
kontaktperson for vejen, som herefter selv står for opkrævningen.

Teknik og Kultur vurderer, at ordningen bliver
udgiftsneutral for kommunen.

**INDDRAGELSE**

Der er afholdt et dialogmøde med repræsentanter for veje,
der skal overgå til privat drift og vedligeholdelse. På dialogmødet blev
administrationsmodellen omkring serviceordningen drøftet, og repræsentanterne
fik indsigt i, hvordan en eksisterende grundejerforening driver en privat
fællesvej.

Ud over dialogmødet med udvalgte repræsentanter er der
afholdt to borgermøder. Henholdsvis 21. januar 2016 i Kultur- og Sundhedscenter
InSide i Hammel og 25. maj 2016 i [adresse]. På de to borgermøder er
borgerne blevet informeret om blandt andet de juridiske aspekter af
omklassificeringen, sammensætningen af serviceordningerne og baggrunden for
beslutningen om at omklassificere veje i [adresse].

Repræsentanter fra registrerede vejlaug og
grundejerforeninger vil blive inviteret til et introduktionsmøde om
serviceordningerne i efteråret 2016.

**INDSTILLING**

Direktøren for Teknik og Kultur indstiller til Byrådet:

1.   At grundejere tilbydes en
serviceordning for vedligeholdelse af private fællesveje udlagt i asfalt og for
vedligeholdelsen af private fællesveje udlagt i grus jf. bilag 1 og bilag 2.

**BESLUTNING**

***Teknik- og Miljøudvalget, 9. juni 2016:***

Fraværende:Ørni Clausen

Indstilles godkendt, idet det bemærkes, at beløbet på 75 kr.
pr. kvadratmeter til asfaltslidlag i bilag 1 er inklusiv moms.

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Bilag 1 - Forslag til serviceordning for veje udlagt i asfalt | 710-2016-171872 |
| Bilag 2 - Forslag til serviceordning for veje udlagt i grus | 710-2016-171986 |